તાજેતરમાં રિલીઝ થયેલી ફિલ્મ ‘ધાડ’ કચ્છના સમર્થ સર્જક ડો. જયંત ખત્રીની તે જ નામની વાર્તા પરથી બનેલી ફિલ્મ છે. વર્ષ ૨૦૦૦માં ભૂકંપ પહેલાં જેનું શૂટિંગ થયું હતું તે ફિલ્મના રીલ ડબ્બામાં પુરાઈ ગયા હતા. નિર્માતા-દિગ્દર્શકની ભારે જહેમત બાદ ૧૭ વર્ષ પછી આખરે આ ફિલ્મ થિયેટર સુધી પહોંચી શકી છે. ૧૯૫૦-૫૫ના સમયની વાત રજૂ કરતી આ ફિલ્મનું નિર્માણ ૧૭ વર્ષ પહેલાંનું હોવા છતાં આજે પણ તે જરાય જૂની લાગતી નથી.